CELEX: C2005/082/73
Language: et
Date: 2005-04-02 00:00:00
Title: Kohtuasi T-29/05: Deltafina SpA 20. jaanuari 2005. aasta hagi Euroopa Ühenduste Komisjoni vastu

2.4.2005   
            
            
               ET
            
            
               Euroopa Liidu Teataja
            
            
               C 82/41
            
         Deltafina SpA 20. jaanuari 2005. aasta hagi Euroopa Ühenduste Komisjoni vastu
   (Kohtuasi T-29/05)
   (2005/C 82/73)
   Kohtumenetluse keel: itaalia
   Deltafina SpA, asukoht Orvieto (TR), esitas 20. jaanuaril 2005 Euroopa Ühenduste Esimese Astme Kohtule hagi Euroopa Ühenduste Komisjoni vastu. Hageja esindajad on advokaadid Roberto A. Jacchia, Antonella Terranova, Irene Picciano ja Fabio Ferraro.
   Hageja palub esimese astme kohtul:
   
               1)
            
            
               Euroopa Ühenduste komisjoni 20. oktoobri 2004. aasta otsus tühistada;
            
         
               2)
            
            
               teise võimalusena tühistada Euroopa Ühenduste Komisjoni 20. oktoobri 2004. aasta otsus osaliselt ja teha uus otsus, vähendades Deltafina'le määratud trahvisummat;
            
         
               3)
            
            
               jätta kohtukulud Euroopa Ühenduste Komisjoni kanda.
            
         Õiguslikud alused ja peamised argumendid
   Vaidlustatud otsus on sama, mis kohtuasjas T-24/05: Standard Commercial ja teised v. komisjon. (1) Õiguslikud alused ja peamised argumendid on sarnased nendega, mis esitati antud kohtuasjas.
   Eelkõige väidab hageja, et kostja:
   
               —
            
            
               leidis, et hageja osales juhtiva ettevõtjana kartellis vastaval turul, millel ta esindatud ei ole;
            
         
               —
            
            
               ei määratlenud vastavat turgu;
            
         
               —
            
            
               adresseeris hagejale trahviteadaande ilma sisuliste vastuväideteta;
            
         
               —
            
            
               ei võtnud arvesse kohustust esitada piisavaid põhjendusi meedetele, mis puudutasid tõendeid kasvõi kaudse või potentsiaalse mõju kohta kaubandusele;
            
         
               —
            
            
               eksis rikkumise kestuse ja raskuse ning raskendavate ja kergendavate asjaolude hindamisel;
            
         
               —
            
            
               eksis hageja positsiooni hindamisel ja peaks sellest tulenevalt talle määratud trahvi vähendama.
            
         Hageja leiab muuhulgas, et arvesse ei ole võetud trahvide ülemmäära ega trahvi määramise osas tähtsust omavaid majanduslikku ja sotsiaalset konteksti puudutavaid objektiivseid elemente.
   Lõpuks tugineb hageja võrdse kohtlemise, trahvide tagasiulatuva jõu puudumise ja seaduslike huvide kaitse põhimõtete rikkumisele, samuti aga võimu kuritarvitamisele, kuna komisjon loobus oma senisest praktikast kohaldada puhtalt nominaalseid trahve isikutele, kes on kartellide vahendajad, õhutajad või välised konkurendid, minnes vastuollu oma avaldatud kavatsusega eemalduda sellisest praktikast üksnes tulevikus.
   
      (1)  ELT-s veel avaldamata.